אלמה וייך חושן

אלמה וייך חושן (נולדה ב-5 בספטמבר 1965) היא מחזאית ובמאית תיאטרון ישראלית.

== ביוגרפיה ==
וייך חושן נולדה ב-1965, גדלה בתל אביב ולמדה בתיכון אליאנס. במשך שנים עסקה בעריכת דין ושימשה כיועצת משפטית לחברות הכבלים.

בשנת 2001 החליטה לשנות את חייה ונרשמה ללימודי בימוי והוראת תיאטרון בסמינר הקיבוצים. מאז היא כותבת, מביימת ומפיקה את יצירות התיאטרון שלה, וכן מורה לדרמה ורכזת מגמת תיאטרון בתיכון בן-צבי בקריית אונו<ref></ref>.

ב-2011 ראה אור רומן הביכורים שלה, כף רגלו של הסוס, בהוצאת זמורה ביתן<ref></ref>.

== הצגות שכתבה או ביימה ==
* מפלט ים - מחזה מאת אדוארד אלבי בכיכובם של דויד בילנקה וגילה פוליצר. צוותא, 2007
* הדרך למטה - במסגרת פסטיבל תיאטרון קצר. צוותא, 2009.
* מוכרת הנעליים - מחזה קצר על יחסי כוחות בין גבר לאשה ועל הטרדה מינית במסגרת פסטיבל תיאטרון קצר, 2012<ref name=":0" />
* תג מחיר - זוכה צל"ש למחזה ולשחקנים הטובים בפסטיבל עכו 2013
* על הבגידה - מותחן פסיכולוגי של מאבק כוחות בין גבר לאישה. תמונע, 2014
* השליח - הצגה על רצח שליח האו"ם הרוזן ברנדוט ב-1948. תמונע 2015<ref></ref>
* למה רק כבשים - מחזה על פי ספרה של אלינוער קלר, במסגרת פסטיבל חיפה הבינלאומי להצגות ילדים. תיאטרון אורנה פורת, 2016<ref></ref>
* לרעך כמוך - כתיבה בשיתוף נוגה אלקין אפרת והמטה למאבק בגזענות. תמונע, 2016<ref></ref>
* קין - הצגת יחיד של אייל שכטר. כתיבה במשותף עם נאוה צוקרמן ובבימויה. תמונע, 2017<ref></ref>
* שלוש מלכות ופילגש - טקסטים למופע מן המקורות על דמויותיהן של מיכל בת שאול, אביגיל אשת נבל, בת שבע אשת אוריה החתי ורצפה בת איה. קבוצת התיאטרון הירושלמי, 2019<ref></ref>
* חופש מוחלט - עיבוד ובימוי במשותף עם נוגה אפרת לספרו של פאבלו קאצ'ז'יאן. המסע של שני היצורים האנושיים האחרונים, בעולם המסכים והאינסטגרם. תמונע, 2020<ref></ref>
* מנחם יוצא למלחמה - מחזה שכתבה וייך עם אחיה דדי גל, המבוסס על סיפור אמיתי שקרה להם, בו תמונה של משפחתם התפרסמה במפתיע במוסף "שבעה ימים" של ידיעות אחרונות. תמונע, 2021<ref></ref>
* אדמה דקה - מחזה מאת יהושע סובול. תמונע, 2021<ref></ref>
* פדרה אהובתי - עיבוד מודרני לסיפור המיתולוגי של פדרה. תמונע, 2021<ref></ref>
* בוקר טוב מר היימר - על פי ספרו של אמנון שמוש. קבוצת התיאטרון הירושלמי, 2022<ref></ref>
* fake - סאטירה פוליטית עכשווית בהשראת ספר מלכים. תמונע, 2022<ref></ref>
* משחק מסוכן - מחזה בבימויו של אורי מורג. הקאמרי, 2022<ref></ref>

== חיים אישיים ==
אימה של אלמה, שושנה וייך-שחק, היא מוזיקולוגית ואשת חינוך מוזיקלי אשר השפיעה רבות על החינוך המוזיקלי במחוז תל אביב, בהיותה מפקחת על החינוך המוזיקלי בסוף המאה ה-20 ובתחילת המאה ה-21.

אביה, הנרי וייך, הוא סופר המפרסם את ספריו במקסיקו.

אחותה אלה וייך הייתה רקדנית פלמנקו בספרד, אחיה דדי גל הוא סטנדאפיסט ואחותה אוריאנה וייך עוסקת בקולנוע<ref name=":1" />.

נשואה ליואב חושן, איש הייטק וקלידן ב'להקה פיקטיבית'. לשניים בן ותאומות.

== הערות שוליים ==

קטגוריה:מחזאיות ישראליות
קטגוריה:במאיות תיאטרון ישראליות
קטגוריה:בוגרות תיכון אליאנס (תל אביב)
קטגוריה:בוגרי תיכון אליאנס (תל אביב)
קטגוריה:בוגרות סמינר הקיבוצים: הוראה ובימוי תיאטרון
קטגוריה:בוגרי סמינר הקיבוצים: הוראה ובימוי תיאטרון
קטגוריה:עורכות דין ישראליות
קטגוריה:מחזאים ישראלים
קטגוריה:במאי תיאטרון ישראלים
קטגוריה:עורכי דין ישראלים
קטגוריה:מורים בישראל
קטגוריה:מורות בישראל
קטגוריה:יועצים משפטיים ישראלים
קטגוריה:יועצות משפטיות ישראליות
קטגוריה:מחזאיות כותבות עברית
קטגוריה:מחזאים כותבי עברית
קטגוריה:ישראליות שנולדו ב-1965
קטגוריה:ישראלים שנולדו ב-1965